LIETUVOS RESPUBLIKOS VYRIAUSYBĖ

N U T A R I M A S

DĖL VALSTYBĖS VALDYMO INSTITUCIJŲ ATSTOVŲ SKYRIMO Į UŽIMTUMO TARYBĄ PRIE SOCIALINĖS APSAUGOS IR DARBO MINISTERIJOS IR TRIŠALĘ KOMISIJĄ PRIE RESPUBLIKINĖS DARBO BIRŽOS

2001 m. birželio 14 d. Nr. 716

Vilnius

Vadovaudamasi Lietuvos Respublikos bedarbių rėmimo įstatymo (Žin., 1991, Nr. 2-25; 1996, Nr. 18-457) 12 straipsniu ir įgyvendindama Lietuvos Respublikos Vyriausybės 1996 m. gegužės 24 d. nutarimą Nr. 618 „Dėl Užimtumo tarybos prie Socialinės apsaugos ir darbo ministerijos nuostatų ir Trišalių komisijų prie Lietuvos darbo biržos nuostatų patvirtinimo“ (Žin., 1996, Nr. 51-1227), Lietuvos Respublikos Vyriausybė nutaria:

1. Skirti į Užimtumo tarybą prie Socialinės apsaugos ir darbo ministerijos šiuos valstybės valdymo institucijų atstovus:

O. Čiukšį – ūkio viceministrą;

R. Darulį – vidaus reikalų viceministrą;

R. Kairelį – socialinės apsaugos ir darbo viceministrą;

R. Pusvaškį – Švietimo ir mokslo ministerijos Specialistų rengimo ir ekonomikos departamento direktorių;

A. Tamošiūną – Žemės ūkio ministerijos sekretorių.

2. Skirti į Trišalę komisiją prie Respublikinės darbo biržos (Respublikinę komisiją) šiuos valstybės valdymo institucijų atstovus:

K. Masalskį – Ūkio ministerijos Pramonės ir verslo departamento direktorių;

A. Norkūną – Vidaus reikalų ministerijos Viešojo administravimo departamento Savivaldos politikos skyriaus viršininką;

L. Perkumą – Socialinės apsaugos ir darbo ministerijos Darbo rinkos ir lygių galimybių skyriaus viršininką.

3. Pripažinti netekusiais galios:

3.1. Lietuvos Respublikos Vyriausybės 1997 m. kovo 17 d. nutarimą Nr. 229 „Dėl valstybės valdymo institucijų atstovų skyrimo į Užimtumo tarybą prie Socialinės apsaugos ir darbo ministerijos ir Trišalę komisiją prie Respublikinės darbo biržos (Respublikinę komisiją)“ (Žin., 1997, Nr. 25-574);

3.2. Lietuvos Respublikos Vyriausybės 1998 m. rugsėjo 3 d. nutarimą Nr. 1072 „Dėl Lietuvos Respublikos Vyriausybės 1997 m. kovo 17 d. nutarimo Nr. 229 „Dėl valstybės valdymo institucijų atstovų skyrimo į Užimtumo tarybą prie Socialinės apsaugos ir darbo ministerijos ir Trišalę komisiją prie Respublikinės darbo biržos (Respublikinę komisiją)“ dalinio pakeitimo“ (Žin., 1998, Nr. 79-2234).

MINISTRAS PIRMININKAS	ROLANDAS PAKSAS

SOCIALINĖS APSAUGOS IR DARBO MINISTRĖ	VILIJA BLINKEVIČIŪTĖ

______________